**POZIV ZA PRIJAVU I OBAVIJEST UČENICIMA**

**O POJEDINOSTIMA I MOGUĆNOSTIMA SUDJELOVANJA U PROJEKTU**

**AgroFuture 4 u okviru četvrtog ciklusa Erasmus+ akreditacije, br.  2025-1-HR01-KA121-VET-000340618**

Poziv je namijenjen učenicima **2. i 3.. razreda obrazovnog programa agrotehničar** i **2. razreda obrazovnog programa mehaničar poljoprivredne mehanizacije**

Projektom se financira provođenje stručne prakse u trajanju od **10 radnih dana** u mjestu **Nienburg, Njemačka**

* **Koliko učenika?** 12 učenika
* **Mjesto:** Nienburg, Njemačka, tvrtka Deula (<https://www.deula-nienburg.de/de/>)
* **Koji su glavni poslovi i zadaci?**

kombajn, GPS paralelni sustavi praćenja, tehnike sjetve, tehnologija raspršivača gnojiva

* **Tko se može prijaviti?** Učenici 2. i 3. razreda obrazovnih programa agrotehničar i 2. razreda mehaničar poljoprivredne mehanizacije.
* **Vrijeme mobilnosti:**

24. 11. – 5. 12. 2025.

* **Smještaj:** dvokrevetne sobe u okviru tvrtke uz puni pansion
* **Osobe u pratnji:** 1
* **Kulturološke aktivnosti:** Hannover (<https://www.visit-hannover.com/en>) i prema dogovoru
* **Priprema:** **Obvezna** **jezična, kulturološka, psihološko-pedagoška, stručna i financijska priprema** održavat će se skupno prije mobilnosti! Tijekom i nakon mobilnosti obvezne aktivnosti prenošenja iskustava i pisanja izvješća.
* **Prijevoz:** zrakoplov
* **Troškovi:** svi troškovi su pokriveni + džeparac

**POSTUPAK PRIJAVE:**

Zainteresirani učenici trebaju

* **Popuniti prijavnicu na ovoj poveznici →** [Prijavnica za učenike](https://docs.google.com/forms/d/e/1FAIpQLScdOasGOcdd2wAer_bapDjeHqXySBxLrOAw8W4heQsoXwxFCw/viewform?usp=header)
* **Dostaviti motivacijsko pismo** pedagogu/psihologu škole u kojem će **detaljno** objasniti zašto žele sudjelovati u projektu, što očekuju da će poboljšati na osobnoj i profesionalnoj razini, te kako im to može pomoći u budućem radu. Agrotehničari trebaju navesti čime se bave na svom gospodarstvu, u kojem omjeru i kako bi im ovakva praksa koristila. **Motivacijsko pismo treba biti osobno i samostalno napisano.**
* **Dostaviti dokaznu dokumentaciju u slučaju osoba s manje mogućnosti** (potpisana izjava roditelja, potvrda, nalaz…)
* Obaviti **kratak razgovor** o svojoj motivaciji s pedagogom/psihologom, osobno kada donesu motivacijsko pismo ili prema dogovoru.
* Rok za prijavu je **četvrtak, 23. 10. 2025.** **do 13.00 sati**

**Povjerenstvo će ocijeniti svaku prijavu prema sljedećim kriterijima:**

1. **Prosjek** općeg uspjeha iz prethodne godine (na dvije decimale)

2. **Prosjek** zaključnih ocjena iz prethodne godine iz navedenih predmeta u prijavnom obrascu **za odgovarajući razred i obrazovni program** (na dvije decimale)

3. Vladanje u prethodnom razredu (uzorno – 5 bodova, dobro – 3 boda). **Učenici s lošim vladanjem nemaju mogućnost sudjelovanja u projektu!**

4. Razgovor s pedagogom/psihologom (do 5 bodova) i motivacijsko pismo (do 5 bodova)

5. Ocjena Razrednog vijeća o pouzdanosti, točnosti, marljivosti, stručnosti, ozbiljnosti i odnosu prema radu učenika (do 5 bodova).

6. Učenici s manje mogućnosti (iz udaljenih slabo povezanih sela, s kroničnim bolestima, s poteškoćama u učenju, iz obitelji slabijeg imovinskog statusa, koji pripadaju nacionalnim ili etničkim manjinama ili su obitelji pod nadzorom CZSS i sl.) koje su potvrđene u razgovoru s razrednikom, roditeljem i učenikom i za koje učenik dostavi dokumentaciju dobivaju **dodatna dva boda**.

Dva prva učenika na **rezervnoj listi** će također sudjelovati u pripremama, te će u slučaju objektivne spriječenosti nekoga od odabranih učenika ili neispunjavanja obaveza zauzeti njihovo mjesto.

**SVI TROŠKOVI MOBILNOSTI SU U POTPUNOSTI FINANCIRANI PUTEM ERASMUS+ PROJEKTA, TE RODITELJI NEMAJU NIKAKVIH TROŠKOVA, UKLJUČUJUĆI I DŽEPARAC.**

**Privremeni rezultati** će pod zaporkama bit objavljeni na oglasnoj ploči i mrežnoj stranici škole **24. 10. 2025**. **Rok za žalbu** je do **27. 10. 2025. u 13:00**, a žalba se upućuje na e-poštu koordinatora ili osobno u uredu pedagoga/psihologa s pojašnjenjem stavki na koje se učenik žali. Povjerenstvo će razmotriti žalbu i donijeti **konačnu odluku** **28. 10. 2025.**, kada su i konačni službeni rezultati prijava.

**Svi će rezultati biti objavljeni na mrežnoj stranici škole pod zaporkama koje sami odaberete.**

U slučaju bilo kakvih pitanja obratite se koordinatorici projekta, **prof. Rejhani Nuhanović Tadijan** u školi ilina e-mail adresu **rejhana@gmail.com.**

Vinkovci, 17. listopada 2025.